ZMLUVA O DIELO

**na zhotovenie diela: „Pamiatková obnova kaštieľa a parku vo Voderadoch: obnova Grotty v parku a rekonštrukcia chodníka v parku + výstavba objektu orangerie“, uzavretá v súlade s ustanovením § 536 a následne Obchodného zákonníka**

**Článok I.**

**Zmluvné strany**

Objednávateľ: **Bohdal s. r. o.**

Sídlo: Levočská 1/2101, 851 01 Bratislava

Zastúpený: Ing. Pavel Bohdal, konateľ

IČO: 47 410 531

DIČ: [2023921955](http://ec.europa.eu/taxation_customs/vies/viesquer.do?ms=SK&iso=SK&vat=2023921955)

IČ DOH: [SK2023921955](http://ec.europa.eu/taxation_customs/vies/viesquer.do?ms=SK&iso=SK&vat=2023921955)

Bankové spojenie: Tatra banka, a.s.

Číslo účtu: SK98 1100 0000 0029 2290 8567

BIC/SWIFT: TATRSKBX

Zapísaný v: obchodný register Okresného súdu Bratislava I, odd.: Sro, vl. č.: 93721/B

(ďalej ako „objednávateľ“)

Zhotoviteľ:

Sídlo:

Zastúpený:

IČO:

DIČ:

IČ DPH:

Bankové spojenie:

Číslo účtu:

BIC/SWIFT:

Zapísaný v:

(ďalej ako „zhotoviteľ“ alebo „dodávateľ“)

**Článok II.**

**Predmet zmluvy**

1. Predmetom tejto Zmluvy o dielo (ďalej len „Zmluva“) je zhotovenie diela – stavby „**Pamiatková obnova kaštieľa a parku vo Voderadoch: obnova Grotty v parku a rekonštrukcia chodníka v parku + výstavba objektu**“ v rámci projektu: Obnova kaštieľa rodiny Zichy vo Voderadoch, číslo projektu: CLT01008, v rámci Programovej oblasti: Podnikanie v oblasti kultúry, kultúrne dedičstvo a kultúrna spolupráca, a vlastných finančných prostriedkov žiadateľa o NFP. Projektový partneri: Obec Voderady, Høgskulen for Grøn Utvikling, Historické Hotely Slovenska, financovaného Úradom vlády Slovenskej republiky, v rozsahu vypracovanej projektovej dokumentácie. Podkladom pre uzavretie tejto Zmluvy o dielo (ďalej len „Zmluva“), je výsledok postupu zadávania zákazky podľa pravidiel definovaných v kapitole 4 bod 4 Usmernenia U-NKB-6/2019 k Príručke pre prijímateľa a projektového partnera, verzia 1.1: Finančný mechanizmus EHP a Nórsky finančný mechanizmus 2014 - 2021, ktorú vydal Centrálny koordinačný orgán: Ministerstvo regionálneho rozvoja a informatizácie Slovenskej republiky, s primeraním uplatnením ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) a s primeraným uplatnením pravidiel definovaných v Jednotnej príručke pre žiadateľov/prijímateľov k procesu a kontrole verejného obstarávania/obstarávania, verzia 2, s účinnosťou od 31.03.2022, ktorú vydal Centrálny koordinačný orgán: Ministerstvo regionálneho rozvoja a informatizácie Slovenskej republiky. Zhotoviteľ sa zaväzuje vykonať pre objednávateľa kompletnú a úplnú realizáciu stavby: „Pamiatková obnova kaštieľa a parku vo Voderadoch: obnova Grotty v parku a rekonštrukcia chodníka v parku + výstavba objektu“, a to na základe:
2. projektovej dokumentácie a technických správ, ktorých obsah je určujúci pre stanovenie rozsahu predmetu tejto zmluvy o dielo, ktorá tvorí prílohu č. 3 súťažných podkladov vyššie uvedeného verejného obstarávania, Projektová dokumentácie je vypracovaná Ateliérom DV, s. r. o., Hornopotočná 20, 917 01 Trnava a so statickým posudkom **„Grotta – aktualizácia po odkrytí rubu klenieb“** vypracovaná spoločnosťou Prodis + s.r.o., Tvarožkova 17, 811 03 Bratislava. Uvedené dokumentácie sa týkajú reštaurovania a stavebnej obnovy nehnuteľnej národnej kultúrnej pamiatky (ďalej len „kultúrna pamiatka“) kaštieľ a park vo Voderadoch, objektu grotty a chodníku v parku na pozemku s parc. č. 250/1, ktorý je súčasťou pamiatkového objektu park, evidovaného v Ústrednom zozname pamiatkového fondu SR pod číslom 1155/2 (ďalej len č. ÚZPF“), parc. č. 250/1-4,250/10,266/1-4,255/16,
3. cenovej špecifikácie prác a dodávok zhotoviteľa - podrobný rozpočet v tvare výkaz výmer (Príloha č. 3). Cenová špecifikácia prác a dodávok zhotoviteľa je záväzným podkladom pre stanovenie ceny diela a aj v prípade jej úpravy t. j. v prípade zmeny množstiev požadovaných prác oproti predmetu zmluvy vykonaných zhotoviteľom resp. v prípade zníženia rozsahu predmetu zmluvy, a to podľa jednotkových cien v nej uvedených,
4. Rozhodnutia Krajského pamiatkového úradu Trnava: č. KPUTT-2021/17470-4/68821/ZEL,BAB zo dňa 14.09.2021 a Vyjadrenia k špecializácii reštaurátora Krajského pamiatkového úradu Trnava: č. KPUTT-2021/20502-2/83160/ZEL, zo dňa 04.11.2021,
5. Právoplatného stavebného povolenia č. Výst.VOD-204/2021/Bá-320, zo dňa 09.11.2021, vydaného: Obec Voderady, Spoločný obecný úrad, Kollárova 8, 917 02 Trnava,
6. reštaurátorskej dokumentácie: **„Kaštieľ Voderady, grotta, reštaurátorský výskum a návrh na reštaurovanie“,** ktorú spracoval v auguste 2021 v Bratislave Mgr. art. Róbert Illéš, PETRARTE s. r. o., Pod rovnicami 19, 841 05 Bratislava.
7. Dielo pozostáva z nasledovných stavebných objektov:
8. Obnova Grotty v parku a rekonštrukcia chodníka v parku,
9. Výstavba objektu orangerie,
10. Objekt orangerie - oplotenie, zatrávnenie, prístrešky.
11. Zhotoviteľ zhotoví dielo na vlastný náklad a nebezpečenstvo, s odbornou starostlivosťou, v súlade so zákonmi, predpismi a technickými normami platnými v Slovenskej republike, uvedenej projektovej dokumentácie, v súlade s podmienkami tejto Zmluvy a povoleniami štátnych orgánov.
12. Zhotoviteľ sa zaväzuje dodať materiál na stavebné práce s príslušnými atestami kvality a práce vykonať v súlade s platnými technickými normami.
13. Pokiaľ pre plynulý priebeh výstavby nebude môcť zhotoviteľ obstarať niektoré výrobky a materiály predpísané projektom, môžu byť so súhlasom objednávateľa použité náhradné, pokiaľ tým nebude znížená akosť dodávky a prekročená zmluvná cena stanovená kalkuláciami. V prípade, že zhotoviteľ použije pri realizácii diela materiály a výrobky, ktoré nebudú zodpovedať projektu a príslušným normám, musí ich zhotoviteľ na vlastné náklady odstrániť a nahradiť ich bezchybnými. Škody a všetky náklady týmto spôsobené znáša zhotoviteľ. Tak isto zodpovedá za všetky materiály a práce použité k realizácii diela aj za svojich subdodávateľov.
14. Zhotoviteľ zodpovedá za primeranú odbornú kontrolu realizačných podkladov poskytnutých objednávateľom. Zhotoviteľ je povinný upozorniť objednávateľa na nevhodnosť, chyby, nedostatočnosť, neurčitosť a vzájomný rozpor v projektovej dokumentácii a pokynov prevzatých od objednávateľa, a to bez odkladu po ich zistení, a zároveň navrhnúť spôsob riešenia. Zhotoviteľ je tiež povinný bez odkladu upozorniť objednávateľa na všetky prekážky miesta zhotovenia diela a rozdiely oproti dokumentácii, alebo na iné nepredpokladané okolnosti zasahujúce do realizácie a zároveň navrhnúť spôsob riešenia. Po odsúhlasení zmien v dokumentácii, alebo realizácii dohodnú zmluvné strany primeranú úpravu ceny diela, prípadne aj zmenu času plnenia formou dodatku k Zmluve.
15. Zhotoviteľ sa zaväzuje na základe osobitnej požiadavky objednávateľa vykonať aj naviac práce: práce nad rozsah určený pri uzavretí Zmluvy a za úhradu. Akúkoľvek zmenu v predmete Zmluvy vyvolanú objednávateľom je objednávateľ povinný odsúhlasiť so zhotoviteľom formou písomného dodatku k tejto Zmluve a to v dostatočnom časovom predstihu vo vzťahu k termínu dokončenia a ceny diela. Na uzatvorenie dodatku sa vzťahuje povinnosť podľa článku XV bod 6 tejto Zmluvy.
16. Objednávateľ si vyhradzuje právo zmeny predmetu Zmluvy v nadväznosti na podmienky stavebného povolenia.
17. „Harmonogram Zhotoviteľa“je časový plán (ďalej len „harmonogram“) prác týkajúcich sa vykonávania Diela, vypracovaný Zhotoviteľom, ktorý podrobnejšie uvádza časový priebeh vykonávania Diela od momentu odovzdania staveniska podľa článku V bod 1 tejto Zmluvy, a ktorý je odsúhlasený Objednávateľom; Harmonogram Zhotoviteľa platný v čase podpisu tejto zmluvy tvorí prílohu č. 2 k tejto Zmluve.
18. Zhotoviteľ sa zaväzuje odovzdať dielo po jeho dokončení a v termínoch definovaných v článku V bod 2, ak sa zmluvné strany osobitne nedohodnú inak. Dielo bude odovzdané po jeho ukončení, pri dodržaní harmonogramu prác, ktorý je prílohou č. 2 tejto zmluvy a na základe súpisu vykonaných prác a dodávok, ktorý Zhotoviteľ predloží na odsúhlasenie osobe oprávnenej vo veciach realizačných za Objednávateľa. Objednávateľ je povinný predložený súpis vykonaných prác a dodávok odsúhlasiť, resp. uviesť svoje výhrady do 3 pracovných dní odo dňa predloženia Zhotoviteľom.
19. Objednávateľ sa zaväzuje riadne dokončené Dielo prevziať, zaplatiť zhotoviteľovi cenu diela spôsobom dohodnutým v tejto Zmluve a poskytnúť zhotoviteľovi potrebné spolupôsobenie pri plnení tejto Zmluvy.

**Článok III.**

**Cena prác**

1. Celková cena za zhotovenie diela bližšie špecifikovaných v čl. II. tejto Zmluvy je stanovená dohodou zmluvných strán, je určená na základe výkazu výmer zostaveného objednávateľom a je uvedená v cenovej špecifikácií prác a dodávok zhotoviteľa (podrobne ocenený výkaz výmer) (Príloha č 3 tejto Zmluvy) v sume:

Cena bez DPH EUR

Sadzba 20% DPH EUR

Cena vrátane DPH EUR

Dohodnutá cena je maximálna a je určená na základe výkazu výmer zostaveného objednávateľom v čase uzavretia tejto Zmluvy (ako výsledok verejného obstarávania), formou rozpočtu (ocenenie množstva merných jednotiek /špecifikácií/ jednotkovými cenami). Rozpočet spracovaný ocenením výkazu výmer je prílohou č. 3 tejto Zmluvy. Pre určenie záverečnej celkovej ceny diela sú rozhodujúce dohodnuté jednotkové ceny a skutočné množstvá prác, dodávok a služieb zrealizovaných zhotoviteľom a potvrdeným objednávateľom.

1. Cena diela podľa jednotlivých stavebných objektov podľa článku II, bod 2:
2. Obnova Grotty v parku a rekonštrukcia chodníka v parku:

Cena bez DPH EUR

Sadzba 20% DPH EUR

Cena vrátane DPH EUR

1. Výstavba objektu orangerie:

Cena bez DPH EUR

Sadzba 20% DPH EUR

Cena vrátane DPH EUR

1. Objekt orangerie - oplotenie, zatrávnenie, prístrešky:

Cena bez DPH EUR

Sadzba 20% DPH EUR

Cena vrátane DPH EUR

1. V cene sú zahrnuté všetky náklady zhotoviteľa spojené so splnením záväzkov podľa tejto Zmluvy v mieste stavby, vrátane nákladov na spotrebu energií, odvoz smetí, príp. pokuty od miestnych orgánov a pod. Zhotoviteľ na úhradu týchto nákladov použije vlastné finančné prostriedky.
2. V prípade rozsahu zmien záväzkov bude cena upravená. Objednávateľ si vyhradzuje právo upraviť cenu za Dielo podľa skutočne vykonaných prác, množstva, merných jednotiek a odpracovaných hodín potvrdených zodpovedným pracovníkom objednávateľa pri neprekročení maximálnej ceny za Dielo stanovenej v bode 1 a 2 tohto článku. Ak sa pri vykonaní prác vyskytne potreba úpravy rozsahu prác, ktoré vo výkaze výmer neboli zahrnuté, cena predmetu Zmluvy bude upravená o cenu týchto prác, pričom každá takáto zmena bude predmetom dodatku k tejto Zmluve. Na uzatvorenie dodatku sa vzťahuje povinnosť podľa článku XV bod 6 tejto Zmluvy.
3. Pre oceňovanie zmien diela a naviac prác sa použije rovnaký princíp tvorby ceny, akým bola stanovená cena pre uzavretie Zmluvy. Nerealizované práce budú z ceny diela odpočítané. Odpočet sa určí podľa rozpočtu.
4. Cena za zhotovenie dielasa platí mesačne po častiach, v jednotlivom prípade sa cena za časť Diela určí vždy podľa rozsahu zrealizovania (dokončenia) Diela zhotoviteľom v príslušnom kalendárnom mesiaci. Rozsah dokončenia Diela v príslušnom kalendárnom mesiaci vykáže zhotoviteľ Súpisom prác schváleným Stavebným dozorom.

**Článok IV.**

**Platobné podmienky**

1. Zmluvné strany sa dohodli, že cena prác v zmysle čl. III bod 1 a 2 tejto zmluvy je konečná a maximálna na rozsah uvedený v ponukovom rozpočte zhotoviteľa. V cene sú zahrnuté všetky požadované náklady na zhotovenie diela.
2. Za riadne a včas zhotovené Dielo vystaví zhotoviteľ objednávateľovi faktúru po ukončení a odovzdaní Diela s textom: „Fakturujeme Vám v rámci projektu Obnova kaštieľa rodiny Zichy vo Voderadoch, číslo projektu: CLT01008, v rámci Programovej oblasti: Podnikanie v oblasti kultúry, kultúrne dedičstvo a kultúrna spolupráca, a vlastných finančných prostriedkov žiadateľa o NFP. Projektový partneri: Obec Voderady, Høgskulen for Grøn Utvikling, Historické Hotely Slovenska, financovaného Úradom vlády Slovenskej republiky, s lehotou splatnosti 60 dní odo dňa jej doručenia objednávateľovi. Zhotoviteľ je povinný vystaviť príslušnú faktúru v 2 rovnopisoch po odovzdaní a prevzatí Diela na základe potvrdeného preberacieho protokolu. Prílohou každej faktúry bude podrobný rozpis nákladov.
3. Každá faktúra musí obsahovať najmä tieto náležitosti:

* označenie zmluvných strán, obchodné meno, adresu, sídlo, IČO, DIČ,
* číslo faktúry,
* deň vystavenia a deň splatnosti faktúry,
* fakturovanú sumu v EUR,
* označenie osoby, ktorá faktúru vystavila,
* pečiatku a podpis zodpovedného zástupcu zhotoviteľa,
* označenie peňažného ústavu a číslo účtu na ktorý sa má platiť, konštantný a variabilný symbol,
* názov a akronym projektu,
* sumu, ktorá bola do dňa vystavenia faktúry už *objednávateľovi* vyúčtovaná predchádzajúcimi faktúrami, aká suma zostáva ešte na vyúčtovanie a aká je celková Cena za Dielo (tieto informácie môžu byť uvedené aj len v osobitnej prílohe k faktúre),
* Prílohou faktúry musí byť:
* rovnopis alebo kópia Súpisu prác protokolu schválených Stavebným dozorom. Súpis prác Zhotoviteľ predkladá Stavebnému dozoru ku kontrole a k schváleniu vždy bez zbytočného odkladu po skončení kalendárneho mesiaca, za ktorý má byť faktúra vystavená, najneskôr však do troch (3) pracovných dní; Stavebný dozor Súpis prác do desiatich (10) pracovných dní od ich predloženia Zhotoviteľom vráti buď spolu s ich schválením (aj len v časti) alebo s iným vyjadrením (najmä s námietkami voči správnosti špecifikácie alebo rozsahu prác v nich uvedených). V prípade, ak sa Stavebný dozor k predloženému Súpisu prác v uvedenej lehote vecne nevyjadrí, Zhotoviteľ bezodkladne predloží takýto Súpis prác aj Objednávateľovi. Ak sa do piatich (5) pracovných dní od uvedeného predloženia Súpisu prác Objednávateľovi Objednávateľ alebo Stavebný dozor vecne nevyjadrí, považuje sa takýto Súpis prác na účely tejto zmluvy za schválený Stavebným dozorom, a to v rozsahu, ktorý nie je dotknutý vecným vyjadrením Objednávateľa, resp. Stavebného dozoru.

1. V prípade, že faktúra nebude obsahovať náležitosti uvedené v tejto Zmluve, je objednávateľ oprávnený vrátiť ju zhotoviteľovi na doplnenie, v takomto prípade sa zastaví plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
2. Zhotoviteľ je oprávnený vystaviť faktúru až na základe Stavebným manažérom schváleného Súpisu prác a bezodkladne po tomto schválení. Objednávateľ je potom povinný uhradiť faktúru Zhotoviteľa **do tridsiatich (30) dní** od dátumu jej doručenia objednávateľovi, pokiaľ ďalej nie je uvedené niečo iné.
3. Pokiaľ sa zmluvné strany nedohodnú inak, zhotoviteľ vyhotoví a predloží objednávateľovi za plnenia týkajúce sa Diela alebo jeho časti vždy len jednu faktúru, ktorá môže pokrývať najviac obdobie kalendárneho mesiaca; v Zisťovacom protokole musia byť zvlášť špecifikované bežné čiastky a čiastky za naviac práce podľa tejto zmluvy.
4. Spolu s poslednou faktúrou, ktorú zhotoviteľ vystaví po odovzdaní Diela zároveň poskytne objednávateľovi písomné potvrdenie o tom, že táto faktúra predstavuje úplné a konečné vyrovnanie platieb Ceny za Dielo, na ktorých zaplatenie má zhotoviteľ podľa tejto zmluvy ku dňu vystavenia tejto faktúry právo. Prílohou poslednej faktúry musí byť aj Odovzdávací protokol.
5. Nesprávne účtovanú, neúplnú alebo príslušnými dokladmi nedoloženú alebo inak chybnú faktúru vystavenú na základe tejto zmluvy alebo v súvislosti s ňou je objednávateľ oprávnený vrátiť v lehote splatnosti späť zhotoviteľovi na opravu alebo doplnenie bez toho, aby tým bol v omeškaní so zaplatením; za deň doručenia faktúry sa v takom prípade považuje až doručenie opravenej alebo doplnenej faktúry objednávateľovi. Za chybnú faktúru podľa predchádzajúcej vety sa považuje aj faktúra vystavená na základe Stavebným dozorom schváleného Súpisu prác, v prípade ktorého objednávateľ zistí jeho chybu, najmä nesprávnosť špecifikácie alebo rozsahu prác v ňom uvedených; takýto chybný Súpis prác sa potom na účely tejto zmluvy nepovažuje sa schválený Stavebným dozorom a zmluvné strany sa zaväzujú poskytnúť si vzájomnú súčinnosť pre účely odstránenia chýb faktúry, spočívajúcej v nesprávnosti Súpisu prác.
6. Jednotlivé platby častí Ceny za Dielo a ani schválenie Súpisov prác v zmysle tohto článku sa nepovažujú za potvrdenie zrealizovania (dokončenia) alebo odovzdania dotknutej časti Diela bez vád alebo za potvrdenie vykonania Diela (jeho časti) bez vád.

**Článok V.**

**Termín a miesto plnenia zmluvy**

1. Začatie prác: po odovzdaní staveniska. Stavenisko bude odovzdané zhotoviteľovi bezodkladne po nadobudnutí účinnosti tejto Zmluvy, najneskôr však do 15 dní po nadobudnutí účinnosti tejto Zmluvy.

1. Ukončenie prác: **do .......... dní odo dňa odovzdania staveniska**. O prípadnom predĺžení resp. skrátení tohto termínu bude Zhotoviteľ písomne upovedomený min. 30 dní vopred, ak bude mať Objednávateľ takúto informáciu k dispozícii. Skrátenie alebo predĺženie lehoty realizácie stavby nemá vplyv na plnenie povinností objednávateľa a zhotoviteľa, ktoré vyplývajú z tejto Zmluvy.
2. Miesto plnenia predmetu Zmluvy: Kaštieľ Voderady 250, 919 42 Voderady, Slovenská republika.

**Článok VI.**

**Vykonanie diela**

1. Dielo prevezme zástupca objednávateľa na základe protokolu o odovzdaní a prevzatí diela, ktorý podpíšu zástupcovia obidvoch zmluvných strán. V protokole zmluvné strany uvedú prípadné vady diela alebo nedorobky, ktoré nebránia bezpečnej prevádzke zhotoveného diela a lehotu dokedy je zhotoviteľ povinný vady alebo nedorobky odstrániť.
2. Objednávateľ poveruje výkonom kontroly vykonaných prác, ich prevzatia stavebný dozor, ktorého identifikuje zhotoviteľovi pri odovzdaní staveniska. Osoba poverená odovzdaním prác zo strany zhotoviteľa je stavbyvedúci zhotoviteľa.

**Článok VII.**

**Záručná doba** **a zodpovednosť za vady**

* 1. Zhotoviteľ poskytuje na dielo záručnú dobu 60 mesiacov odo dňa odovzdania a prevzatia diela. Záručná doba na odstránenú vadu sa predlžuje o dobu od uplatnenia reklamácie do odstránenia vady.
  2. Zhotoviteľ nesie záruky za kvalitu dodávok prác a výrobkov jeho subdodávateľov.
  3. Zmluvné strany zodpovedajú za škody spôsobené vlastným zavinením, ako i za škody zavinené osobami, ktoré použijú na plnenia vlastných záväzkov.
  4. Vadou sa rozumie odchýlka v kvalite a parametroch diela, stanovených v tejto zmluve, v projektovej dokumentácii a všeobecne záväznými technickými normami a predpismi. Nedorobkom sa rozumie aj nedokončená práca oproti projektu. Objednávateľ má právo odmietnuť prevzatie Diela, ak táto bude vykazovať vady a nedorobky.
  5. Oznámenie vád (reklamácia) musí byť vykonané písomne, e-mailom alebo faxom s dodatočným písomným potvrdením, inak je neplatné. Musí obsahovať označenie vady, miesta, kde sa vada nachádza a popis ako sa vada prejavuje:
     + Zjavné vady

t. j. vady, ktoré objednávateľ zistil, resp. mohol zistiť odbornou prehliadkou pri preberaní Diela, musia byť reklamované zapísaním v zápise o odovzdaní a prevzatí Diela s uvedením dohodnutých termínov ich odstránenia, inak právo objednávateľa na ich bezplatné odstránenie zaniká.

* Skryté vady

t. j. vady, ktoré objednávateľ nemohol zistiť pri preberaní diela a vyskytnú sa v záručnej dobe, je objednávateľ povinný reklamovať u zhotoviteľa. Zhotoviteľ je povinný na reklamáciu reagovať do 5 pracovných dní po jej obdržaní a dohodnúť s objednávateľom a podľa okolností aj s projektantom spôsob a primeranú lehotu odstránenia vady. Havarijné stavy je povinný zhotoviteľ odstrániť bezodkladne po ich nahlásení objednávateľom.

* 1. Reklamácia sa považuje za uplatnenú dňom jej doručenia zhotoviteľovi. O odstránení vady bude spísaný záznam, v ktorom sa uvedie druh a rozsah vady, spôsob a termín nástupu a termín odstránenia vady. Zhotoviteľ je povinný na odstránenie závad nastúpiť v termíne v zázname potvrdenom, tak aby bol schopný dodržať dohodnutý termín odstránenia.
  2. Objednávateľ má právo odmietnuť prevzatie Diela, ak táto bude vykazovať vady a nedorobky.
  3. Zhotoviteľ zodpovedá len za tie vady Diela, ktoré vznikli jeho činnosťou pri plnení záväzkov podľa tejto Zmluvy.
  4. Skutočnosť, že objednávateľ skontroloval výkresy, výpočty, dodávky, vzorky a vykonané práce nezbavuje zhotoviteľa zodpovednosti za prípadné vady a nedostatky a vykonávania kontrol tak, aby bolo zaručené riadne splnenie predmetu Zmluvy.
  5. Zhotoviteľ vykonáva činnosti spojené s predmetom Zmluvy na vlastnú zodpovednosť, pričom rešpektuje právne predpisy a technické normy.

**Článok VIII.**

**Podmienky zhotovenia diela**

Zmluvné strany sa budú v priebehu realizácie diela riadiť nasledovnými podmienkami:

**A.**

**Stavenisko**

1. Objednávateľ sa zaväzuje odovzdať zhotoviteľovi stavenisko pre vykonávanie prác zbavené práv tretích osôb, zápisnične. V zápise budú zaznamenané konkrétne doklady, rozhodnutia a bude jednoznačne vymedzený rozsah odovzdaného staveniska.
2. Objednávateľ je povinný odovzdať stavenisko vypratané tak, aby zhotoviteľ mohol na ňom začať práce podľa podmienok dohodnutých v Zmluve a v prácach riadne pokračovať podľa projektu. Ak stav staveniska nebude zodpovedať projektu stavby, zistené rozdiely budú zapísané a zhotoviteľ vykoná potrebné úpravy za úhradu.
3. Objednávateľ pri odovzdaní staveniska vytýči všetky podzemné a nadzemné vedenia na stavenisku. V prípade ich výskytu odovzdá objednávateľ zhotoviteľovi súhlas a podmienky ich správcov, za ktorých možno zmluvné práce vykonávať. Zhotoviteľ nezodpovedá za poškodenie podzemných inžinierskych sietí a zariadení, ktoré nebudú vytýčené pri odovzdaní staveniska, resp. v termíne, ktorý bude dohodnutý medzi objednávateľom a zhotoviteľom pri odovzdaní staveniska.
4. Objednávateľ odovzdá zhotoviteľovi pri odovzdaní staveniska vytýčené základné smerové a výškové body. Prevzatie vytýčených bodov zhotoviteľ objednávateľovi písomne potvrdí. Objednávateľ súčasne presne vymedzí hranice staveniska. Zhotoviteľ je povinný starať sa o prevzaté základné smerové a výškové body až do odovzdania a prevzatia diela objednávateľom. Podrobné vytýčenie jednotlivých objektov zabezpečí zhotoviteľ podľa postupu prác.
5. Zhotoviteľ zabezpečí stráženie staveniska počas realizácie diela.
6. V prípade neposkytnutia náležitého spolupôsobenia zo strany objednávateľa pri odovzdaní staveniska podľa bodu 1 - 6. tohto článku, posúva sa lehota na vykonanie Diela uvedenej v čl. V. bod 1 tejto Zmluvy o obdobie, kedy si túto povinnosť objednávateľ splní. Toto obdobie nie je možné považovať za omeškanie zhotoviteľa.
7. Zhotoviteľ nesmie stavbu ako celok odovzdať k dokončeniu inému subjektu bez písomného súhlasu objednávateľa.
8. Zhotoviteľ bude udržiavať všetky nástroje, zariadenia, stroje a pod. potrebné pre realizáciu stavby v náležitom stave, bude udržiavať poriadok na mieste realizácie a zabezpečí koordináciu prác svojich subdodávateľov.
9. Bezpečnosť, ochranu zdravia svojich pracovníkov a protipožiarne opatrenia na odovzdanom stavenisku zabezpečuje zhotoviteľ a taktiež nesie zodpovednosť za ich dodržiavanie.
10. Zhotoviteľ zodpovedá za čistotu a poriadok na stavenisku a pri ukončení prác odstráni na vlastné náklady odpady, ktoré sú výsledkom jeho činnosti. Zhotoviteľ úplne vyprace stavenisko bezodkladne od odovzdania a prevzatia diela ako celku.
11. Pracovníci objednávateľa môžu vstupovať na stavenisko len pokiaľ sú poverení funkciou technického dozoru, alebo inou kontrolnou a dozornou činnosťou a preukážu sa príslušným oprávnením vydaným objednávateľom. Iné osoby musia mať okrem oprávnenia aj doprovod objednávateľa.

**B.**

**Technický stavebný dozor**

* 1. Technický dozor zabezpečuje na stavbe zástupca objednávateľa, ktorý sleduje, či sa práce vykonávajú podľa projektu, podľa dohovorených podmienok, technických noriem, právnych predpisov a v súlade s rozhodnutiami verejnoprávnych orgánov. Na nedostatky zistené v priebehu prác upozorňuje zápisom do stavebného denníka, a to bez omeškania. Výkonom technického dozoru objednávateľ poverí odborne spôsobilú osobu s nasledovným rozsahom oprávnenia:

a) odovzdať stavenisko,

b) organizovať a viesť realizačné porady (kontrolné dni a operatívne porady),

c) vykonávať kvalitatívno-technickú kontrolu realizovaných stavebných prác,

d) predkladať stanovisko k doplnkom a zmenám projektu,

e) kontrolovať a potvrdzovať vecnú a cenovú správnosť a úplnosť oceňovacích podkladov,

f) kontrolovať súpisy vykonaných prác a zisťovacie protokoly,

g) kontrolovať práce a dodávky ďalším postupom zakryté,

h) spolupracovať s generálnym projektantom (ďalej len „GP“) pri výkone autorského dozoru,

i) v spolupráci s GP a zhotoviteľom navrhovať a robiť opatrenia na odstránenie závad v projekte,

j) kontrolovať, či zhotoviteľ vykonáva predpísané skúšky materiálov, konštrukcií a prác, kontrolovať ich výsledky a požadovať doklady, ktorý preukazujú kvalitu uskutočnených prác a dodávok (atesty, protokoly)

k) vykonávať opatrenia k odvráteniu alebo obmedzeniu škôd,

l) kontrolovať postup prác podľa časového plánu výstavby (harmonogram),

m) kontrolovať a potvrdzovať odstraňovanie vád, dohodnúť termíny ich odstránenia, vyjadrovať sa k zmenám termínov,

n) v prípade nutnosti, t. j. hroziaci vznik škôd, nedodržanie bezpečnosti s ohrozením života alebo zdravia pracovníkov, alebo samotnej stavby prerušiť, alebo zastaviť práce zhotoviteľa.

1. Zhotoviteľ zabezpečí účasť svojich pracovníkov na preverovaní svojich dodávok a prác, ktoré vykonáva technický dozorca a bez meškania urobí opatrenia na odstránenie vyčítaných závad a odchýlok od projektu.
2. Zhotoviteľ umožní zástupcovi autorského dozoru kontrolovať vykonávanie dohodnutých prác.

**C.**

**Stavebný denník**

* 1. Stavebný denník bude viesť zhotoviteľ odo dňa prevzatia staveniska. Do denníka sa budú denne zapisovať všetky skutočnosti rozhodujúce pre plnenie zmluvy, najmä údaje o časovom postupe prác a ich akosti, zdôvodnenie odchýlok vykonávaných prác od projektu, záznamy o kontrolách, preberaní prác a všetkých ďalších okolnostiach, ktoré budú obe strany považovať za dôležité. Objednávateľ je povinný sledovať obsah denníka a zápisom pripájať svoje stanovisko (súhlas, námietky a pod.). V priebehu pracovného času musí byť denník na stavbe trvalo prístupný. Za riadne vedenie stavebného denníka zodpovedá stavbyvedúci zhotoviteľa. Vedenie denníka sa končí odovzdaním a prevzatím prác.
  2. Denník sa skladá z úvodných listov, z denných záznamov a príloh.

Úvodné listy v denníku budú obsahovať:

* 1. základný list, v ktorom je uvedený názov a sídlo objednávateľa (investora), generálneho projektanta, zhotoviteľa a zmeny týchto údajov,

1. identifikačné údaje stavby podľa projektu,
2. zoznam dokumentácie stavby, jej zmien a doplnkov,
3. prehľad skúšok každého druhu.
   1. Denné záznamy sa budú písať do knihy s očíslovanými listami na dva oddeliteľné priepisy. Denné záznamy čitateľne zapisuje a podpisuje stavbyvedúci zásadne v ten deň, keď sa práce vykonali, alebo keď nastali okolnosti, ktoré sú predmetom zápisu.
   2. Okrem stavbyvedúceho zhotoviteľa môže robiť potrebné zápisy v denníku stavebný dozor, zástupca objednávateľa, pracovník GP poverený výkonom autorského dozoru. Ak stavbyvedúci nesúhlasí s vykonaným záznamom objednávateľa alebo GP, vyjadrí sa do 3 prac. dní, inak sa predpokladá, že s obsahom záznamu súhlasí. Stavbyvedúci predloží technickému dozoru objednávateľa denný záznam najneskôr v nasledujúci pracovný deň a odovzdá mu prvý priepis. Ak technický dozor objednávateľa s ním nesúhlasí, zapíše to do 3 pracovných dní do denníka s uvedením dôvodov, inak sa predpokladá, že s obsahom záznamu súhlasí.
   3. Právo usmerňovať stavebné práce prostredníctvom stavebného denníka má len technický dozorca objednávateľa.
   4. Objednávateľ je oprávnený vykonávať priebežnú kontrolu vykonaných prác svojimi poverenými pracovníkmi. V prípade zistenia závad urobia poverení pracovníci záznam do stavebného denníka s požiadavkou na ich odstránenie v stanovenom termíne. Pokiaľ by závady boli takého charakteru, že by nepochybne viedli k porušeniu Zmluvy, objednávateľ má právo od Zmluvy odstúpiť.

**D.**

**Kontrola prác**

* 1. Zhotoviteľ je povinný najneskôr 48 hodín vopred záznamom v stavebnom denníku vyzvať objednávateľa na preverenie prác, ktoré budú v ďalšom pracovnom postupe zakryté, alebo sa stanú neprístupnými.
  2. Ak sa objednávateľ na preverenie prác v stanovenej lehote nedostaví, je povinný znášať náklady dodatočného odkrytia, ak také odkrytie požaduje.

**E.**

**Odovzdanie a preberanie diela**

1. Zhotoviteľ je povinný písomne oznámiť objednávateľovi najneskôr 15 dní vopred, kedy bude dielo pripravené na odovzdanie. Na základe tohto oznámenia sú zmluvné strany povinné dohodnúť časový pracovný program preberania Diela.
2. Dodávka sa považuje za splnenú odovzdaním Diela zhotoviteľom a prevzatím Diela objednávateľom. Objednávateľ prevezme Dielo aj s ojedinelými vadami, ktoré nebránia a nesťažujú užívanie diela a neznižujú jeho hodnotu.
3. K odovzdaniu a prevzatiu dokončeného Diela pripraví zhotoviteľ tieto doklady :

- projektovú dokumentáciu skutočného vyhotovenia so zakreslením všetkých zmien podľa skutočného stavu vykonaných prác,

- zoznam strojov, zariadení, ktoré sú súčasťou odovzdávanej dodávky, ich pasporty a návody na obsluhu v slovenskom jazyku,

- zápisnice a osvedčenie o vykonaných skúškach použitých materiálov,

- zápisnice o preverení prác a konštrukcií v priebehu zakrytých prác, zápisnice o individuálnom a komplexnom vyskúšaní zmontovaných zariadení,

- doklady o vykonaných funkčných skúškach, východzie revízne správy elektrických zariadení, prehlásenie o uložení podzemných vedení podľa STN a PD, stavebné denníky,

- certifikáty servisné príručky,

- doklady o evidencii, zneškodnení a uložení odpadov zo stavby v zmysle zákona o odpadoch,

- protokoly o úradnej prehliadke určených /vyhradených technických zariadení.

1. Objednávateľ je povinný pripraviť pre preberacie konanie všetky svoje doklady tak, aby ich porovnaním s dokladmi zhotoviteľa bolo zabezpečené kvalitné, úplné a rýchle uskutočnenie tohto konania. Objednávateľ pripraví správu svojho technického dozoru, obsahujúcu najmä rozbor ako zodpovedá vykonanie prác schválenému projektu, dohovoreným podmienkam, technickým normám a príslušným predpisom.
2. Ak sa objednávateľ a zhotoviteľ nedohodnú na niečom inom, spisuje sa zápisnica o prevzatí diela, alebo jeho prevádzkyschopných častí, ktorá obsahuje najmä: zhodnotenie akosti vykonaných prác, súpis zistených vád a nedorobkov, dohodu o opatreniach a lehotách na ich odstránenie, prípadne o zľave z odplaty alebo o iných právach zo zodpovednosti za vady a ak nedošlo k dohode, stanoviská zhotoviteľa a objednávateľa a GP, ako aj vyhlásenie objednávateľa, že odovzdanú dodávku alebo jej časť preberá. Ak objednávateľ odmieta dodávku prevziať, spíšu obe strany zápisnicu, v ktorej uvedú svoje stanoviská a ich odôvodnenie.
3. Preberacieho konania sa zúčastnia splnomocnení zástupcovia objednávateľa a zhotoviteľa.
4. Drobné odchýlky od projektu, ktoré nemenia technické riešenie, ani nemenia hodnotu diela, nie sú vadou, ak boli dohodnuté aspoň súhlasným zápisom v stavebnom denníku. Tieto odchýlky je zhotoviteľ povinný vyznačiť v projekte.
5. Objednávateľ je povinný umožniť zhotoviteľovi prístup do priestoru alebo miestností, pokiaľ je to potrebné pre možnosť riadneho odstránenia vád a nedorobkov. V takom prípade sa zmluvné strany písomne dohodnú na čase, v ktorom bude objekt prístupný pracovníkom zhotoviteľa.
6. Pokiaľ objednávateľ neumožní zhotoviteľovi v dohodnutom čase prístup do dojednaného priestoru, je povinný zaplatiť skutočné náklady, ktoré zhotoviteľovi vznikli v súvislosti s tým, že nemohol opravu vykonať. Objednávateľ a zhotoviteľ sú potom povinní dojednať nový čas na odstránenie vád. Ak objednávateľ v náhradnej lehote a ani v ďalšej náhradnej lehote dohodnutej na odstránenie vád neumožní zhotoviteľovi vady odstrániť, jeho právo na odstránenie vád a nedorobkov zanikne.

**F.**

**Iné dojednania**

1. V prípade, že v priebehu výstavby zhotoviteľ preruší výkon stavebných prác z akéhokoľvek preukázaného dôvodu na strane objednávateľa, alebo pre prekážky na stavenisku (archeologický nález, výbušnina, atď.) zhotoviteľovi sa prerušuje plynutie zmluvných lehôt a po pominutí prekážky sa predĺži dotknutá lehota o dobu prerušenia prác, ak sa strany nedohodnú inak.

1. Zhotoviteľ musí bez omeškania písomne informovať objednávateľa o vzniku akejkoľvek udalosti, ktorá bráni, alebo sťažuje realizáciu predmetu zmluvy s dôsledkom na lehotu plnenia.
2. Zhotoviteľ zabezpečí na stavenisku stálu prítomnosť zodpovedného zástupcu zhotoviteľa - stavbyvedúceho.
3. V prípade, že z dôvodov na strane objednávateľa sa na stavenisko dodané materiály, konštrukcie a dielce stanú zbytočnými, náklady súvisiace s ich odpredajom alebo iným využitím hradí objednávateľ. Pokiaľ pôjde o nepredajný materiál, uhradí ho objednávateľ zhotoviteľovi a tým sa stane majetkom objednávateľa.
4. Zhotoviteľ si zabezpečí poistenie stavby na vlastné náklady.

**Článok IX.**

**Zmluvné pokuty**

1. V prípade omeškania objednávateľa s úhradou zmluvnej ceny na základe predloženej faktúry má zhotoviteľ právo na uplatnenie úroku z omeškania vo výške určenej podľa § 1 ods. 1 Nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka z príslušnej časti diela alebo z dlžnej čiastky bez DPH, za každý aj začatý deň omeškania.
2. Zhotoviteľ je povinný uhradiť objednávateľovi zmluvnú pokutu vo výške 0,05 % z ceny diela (bez DPH), za každý aj začatý deň omeškania so zhotovením diela oproti termínu realizácie diela uvedenému v tejto zmluve alebo harmonograme.
3. V prípade neodstránenia vád a nedorobkov v stanovenom termíne zaplatí zhotoviteľ objednávateľovi zmluvnú pokutu vo výške 150,- EUR za každý deň omeškania.
4. Zhotoviteľ sa zaväzuje, že uhradí objednávateľovi v plnej výške škodu, ktorá vznikne objednávateľovi v dôsledku nedodržania termínu ukončenia stavby z dôvodov na strane zhotoviteľa s výnimkou nedodržania termínu ukončenia stavby vplyvom živelnej udalosti. Za škodu spôsobenú objednávateľovi sa považuje akákoľvek sankcia alebo krátenie výšky NFP zo strany poskytovateľa NFP, vzniknutá a uložená objednávateľovi v dôsledku nedodržania termínu realizácie diela uvedeného v tejto zmluve alebo harmonograme ukončenia stavebných prác v rámci projektu. Úhrada alebo zápočet zmluvnej pokuty nezbavuje zhotoviteľa povinnosti dielo riadne dokončiť ani jeho ďalších povinnosti podľa zmluvy.
5. Uplatnené zmluvné pokuty sa nezapočítavajú na náhradu škody.
6. Lehota splatnosti majetkových sankcií je do 30 dní odo dňa doručenia dokladu, ktorým bude stanovená majetková sankcia.

**Článok X.**

**Okolnosti vylučujúce zodpovednosť**

1. Ak sa splnenie tejto Zmluvy stane nemožným pre okolnosti vylučujúce zodpovednosť, zmluvná strana, ktorej sa tieto okolnosti dotýkajú, bude mať právo do 1 mesiaca odstúpiť od tejto Zmluvy po zaslaní písomného oznámenia o odstúpení druhej strane. Účinky odstúpenia v takom prípade nastanú dňom doručenia oznámenia o odstúpení ak v tomto čase ešte dôvody odstúpenia trvajú.
2. V prípade prerušenia alebo zastavenia prác na diele z dôvodov uvedených v tomto článku Zmluvy je zhotoviteľ povinný bezodkladne vykonať také opatrenia na zabezpečenie diela, aby nedošlo k jeho zničeniu, poškodeniu, odcudzeniu alebo k inej škode. Rozsah, spôsob a úhradu nákladov na vykonanie týchto opatrení bude dohodnutá zmluvnými stranami pred vykonaním prác. Návrh predloží zhotoviteľ. V takomto prípade je zhotoviteľ oprávnený fakturovať iba skutočne vynaložené práce v rozsahu výkaz výmer. Nie je oprávnený fakturovať práce, ktoré je povinný vykonať na zabezpečenie diela, aby nedošlo k jeho zničeniu.

**Článok XI.**

**Ostatné ustanovenia**

* 1. Pre vzťahy medzi objednávateľom a zhotoviteľom platia prioritne dojednania Zmluvy. Na ostatné náležitosti, ktoré neboli dojednané v zmluve platia právne normy platné v Slovenskej republike, napr. Obchodný zákonník, Občiansky zákonník, a pod.
  2. Dôsledkom porušenia povinnosti niektorou zmluvnou stranou je právo druhej strany na odstúpenie od záväzkov, ktorých sa porušenie povinnosti dotýka.

1. Odstúpenie objednávateľa alebo zhotoviteľa môže byť obmedzené na určitú časť prác a dodávok. Nároky na náhradu škody spôsobenej porušením zmluvných záväzkov zostávajú zachované aj po odstúpení od Zmluvy, resp. od časti zmluvných záväzkov.
2. Právo odstúpenia pri podstatnom porušení tejto Zmluvy môže zmluvná strana uplatniť do 10 dní od času, kedy sa o porušení dozvedela.

Zmluvné strany za podstatné porušenie tejto Zmluvy považujú:

* ak zhotoviteľ bude preukázateľne vykonávať stavebné práce vadne, t. j. v rozpore s podmienkami dohodnutými v Zmluve alebo technologickými postupmi určenými platnými normami a projektovou dokumentáciou a ak napriek upozorneniu objednávateľa vadné plnenie v primeranej lehote neodstránil,
* ak zhotoviteľ bude postupovať pri výkone práce tak, že to bude nasvedčovať tomu, že zmluvný termín dokončenia diela nebude dodržaný,
* ak zhotoviteľ bude v omeškaní s ukončením a odovzdaním diela viac ako 30 dní,
* ak objednávateľ bude meškať s poskytnutím potrebného spolupôsobenia, alebo s úhradou faktúr dlhšie ako 30 dní,
* ak objednávateľ dokončené dielo neprevezme bez relevantných dôvodov v tejto zmluve, resp. právom aprobovaných.

1. Ak dôjde k porušeniu akejkoľvek povinnosti zmluvnej strany, môže druhá strana od Zmluvy odstúpiť po písomnom upozornení na porušenie so žiadosťou o vykonanie nápravy v primeranej určenej lehote, ak máme uplynie dodatočne stanovená lehota na splnenie povinnosti, alebo ak porušujúca strana vyhlási, že ju nesplní.
2. Odstúpenie musí byť vykonané písomnou formou, podpísané štatutárnym zástupcom. Odstúpenie nadobúda účinnosť doručením písomného oznámenia druhej strane.
3. Objednávateľ si vyhradzuje právo odstúpiť od Zmluvy ak bude na dodávateľa vyhlásený konkurz, alebo nebude uhrádzať platby svojím poddodávateľom za zrealizované a objednávateľom uhradené práce.
4. Objednávateľ a zhotoviteľ sa zaväzujú, že zachovajú obchodné tajomstvo o obchodných a technických informáciách, ktoré poskytla jedna zmluvná strana druhej a tieto informácie nepoužije pre iné účely než pre plnenie tejto zmluvy. Toto ustanovenie sa nevzťahuje na obchodné a technické informácie, ktoré sú bežne dostupné tretím osobám, ktoré zmluvný partner nechráni zodpovedajúcim spôsobom.
5. Zhotoviteľ bude objednávateľa priebežne informovať o stave rozpracovaného diela na kontrolných poradách stavby.
6. Zhotoviteľ zabezpečí na stavbe nepretržitú prítomnosť svojho zodpovedného pracovníka, ktorý bude mať právomoc riešiť problémy vzniknuté v priebehu výstavby.

**Článok XII.**

**Doručovanie**

* 1. Všetky písomnosti týkajúce sa právnych vzťahov založených medzi účastníkmi touto zmluvou sa doručujú:
     + - 1. poštou,
         2. treťou osobou oprávnenou doručovať zásielky,
         3. osobne.

1. Písomnosti týkajúce sa právnych vzťahov založených medzi účastníkmi touto Zmluvou sa doručujú doporučene na adresu účastníka uvedenú v tejto Zmluve. Každý účastník je povinný oznámiť druhému účastníkovi každú zmenu svojho sídla resp. miesta podnikania podľa zásad uvedených v tomto článku do troch dní odo dňa zmeny sídla resp. miesta podnikania.
2. Ak účastník neprevezme písomnosť na adrese uvedenej v tejto Zmluve, pričom táto je zhodná s adresou zapísanou v obchodnom registri alebo inom registri, považuje sa písomnosť po troch dňoch od jej vrátenia odosielateľovi za doručenú a to aj vtedy, ak sa adresát o tom nedozvie. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.
3. Ak účastník neprevezme písomnosť na adrese uvedenej v tejto Zmluve, pričom táto nie je zhodná s jeho adresou zapísanou v obchodnom registri alebo inom registri, je odosielateľ povinný opakovane doručiť písomnosť na adresu účastníka zapísanú v obchodnom registri alebo inom registri. Pri takomto doručení platí v celom rozsahu bod 3 tohto článku Zmluvy.

**Článok XIII.**

**Iné práva a povinnosti zmluvných strán**

* 1. Objednávateľ sa zaväzuje odovzdať zhotoviteľovi stavenisko pre vykonávanie stavebných prác vrátane všetkých povolení potrebných pre plnenie zmluvy tak, aby zhotoviteľ mohol začať práce v súlade s podmienkami tejto Zmluvy.
  2. V prípade, že uvedené povolenia nebudú k dispozícii pred začatím prác, pokuty a sankcie z toho vyplývajúce bude znášať objednávateľ.
  3. Objednávateľ poskytne zhotoviteľovi právo prístupu a užívania všetkých častí staveniska počas doby realizácie diela.
  4. Zhotoviteľ zodpovedá za čistotu a poriadok na stavenisku. Na vlastné náklady odstráni odpady, ktoré sú výsledkom jeho činnosti. Zhotoviteľ vyhlasuje, že má oprávnenie vykonávať živnosť v rozsahu tejto Zmluvy a zaväzuje sa všetky práce na diele vykonávať a zabezpečovať na to oprávnenými osobami, spôsobilými zamestnancami.
  5. Ak sa zmluvné strany nedohodnú inak, je Zhotoviteľ povinný od termínu podpisu tejto Zmluvy až do odovzdania Diela:
     + - 1. udržiavať primerané poistenie zodpovednosti za škodu **minimálne vo výške 400 000,00 EUR**, vzťahujúce sa na škodu alebo ujmu na živote a zdraví spôsobenú Objednávateľovi alebo tretej osobe pri vykonávaní Diela podľa tejto zmluvy. Kópia tejto poistnej zmluvy resp. jej dodatkov tvorí prílohu č. 4 k tejto Zmluvy.
         2. až do prechodu nebezpečenstva škody na Diele na Objednávateľa podľa tejto Zmluvy udržiavať poistenie majetku pre prípad poškodenia, zničenia, straty, odcudzenia a iných škôd ktoré na Diele vzniknú, vzťahujúce sa na zhotovované Diel*o*, ako aj na materiál a technológie, ktoré majú byť pri vykonávaní Diela použité, nachádzajúce sa na Stavenisku a sú majetkom zhotoviteľa.

**Článok XIV.**

**Vlastnícke právo k zhotovenej veci a nebezpečenstvo škody na nej**

* 1. Zhotoviteľ je vlastníkom zhotovenej veci od začiatku vyhotovovania diela a zahájenia prác podľa článku II. tejto Zmluvy, výsledkom ktorých je vyhotovenie diela podľa tejto Zmluvy. Vlastníctvo zhotovenej veci prechádza na objednávateľa zaplatením predmetu diela sumou podľa článku II. a III. tejto Zmluvy. Nebezpečenstvo škody na zhotovovanej veci prechádza na objednávateľa dňom odovzdania a prevzatia diela objednávateľom.
  2. Ak zanikol záväzok vykonať dielo z dôvodu, za ktorý zodpovedá objednávateľ, môže zhotoviteľ požadovať úhradu ceny veci, ktoré účelne obstaral a ktoré sa spracovaním stali súčasťou zhotovenej veci.

**Článok XV.**

**Záverečné ustanovenia**

* 1. Zmluvné strany sa dohodli, že záväzkové vzťahy založené touto dohodou, ako aj záväzkové vzťahy touto dohodou výslovne neupravené sa budú riadiť príslušnými ustanoveniami Obchodného zákonníka Slovenskej republiky a ostatnými všeobecne záväznými právnymi predpismi Slovenskej republiky.
  2. V prípade, že akékoľvek ustanovenie tejto Zmluvy je alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení tejto Zmluvy, pokiaľ to nevylučuje v zmysle všeobecne záväzných právnych predpisov samotná povaha takého ustanovenia.
  3. Objednávateľ požaduje, aby v prípade zmeny subdodávateľa počas plnenia Zmluvy Zhotoviteľ preukázal, že subdodávateľ, ktorý sa zmenil musí spĺňať podmienky podľa § 32 ods. 1 ZVO. Zhotoviteľ je povinný o zmene subdodávateľa písomne informovať Objednávateľa najneskôr do 20 pracovných dní pred vykonaním tejto zmeny. Zmena subdodávateľa je možná len v prípade uzatvorenia dodatku k tejto Zmluve, spôsobom aktualizácie Prílohy č. 1 Zmluvy: Zoznam subdodávateľov. Zhotoviteľ berie na vedomie, že Objednávateľje povinný predložiť každý návrh dodatku k Zmluve Riadiacemu orgánu projektu na vykonanie administratívnej finančnej kontroly, a až po schválení znenia návrhu dodatku k Zmluve Riadiacim orgánom projektu, môže byť tento podpísaný obidvoma zmluvnými stranami. Pri výbere subdodávateľa musí Zhotoviteľ postupovať tak, aby vynaložené náklady na zabezpečenie plnenia na základe Zmluvy o subdodávke boli primerané jeho kvalite a cene. Zmenu subdodávateľa bude objednávateľ akceptovať až po preverení subdodávateľa vo väzbe na jeho povinnosť zapisovať sa do Registra partnerov verejného sektora. Každý nový navrhovaný subdodávateľ musí spĺňať podmienky účasti týkajúce sa osobného postavenia a nesmú existovať u neho dôvody na vylúčenie podľa § 40 ods. 6 písm. a) až h) a ods. 7 ZVO.
  4. Každá Zmluva o subdodávke musí byť uzatvorená medzi Zhotoviteľom a jeho subdodávateľom v písomnej forme a to až po uzatvorení dodatku k tejto Zmluve, spôsobom aktualizácie Prílohy č. 1 Zmluvy: Zoznam subdodávateľov. Zhotoviteľ berie na vedomie, že Objednávateľje povinný predložiť každý návrh dodatku k Zmluve Riadiacemu orgánu projektu na vykonanie administratívnej finančnej kontroly, a až po schválení znenia návrhu dodatku k Zmluve Riadiacim orgánom projektu, môže byť tento podpísaný obidvoma zmluvnými stranami. Zhotoviteľ zodpovedá za plnenie Zmluvy o subdodávke subdodávateľom tak, ako keby plnenie realizované na základe takejto Zmluvy realizoval sám. Zhotoviteľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke. Zhotoviteľ musí v písomnej žiadosti o zmenu subdodávateľa uviesť:
* podiel zákazky, ktorý má v úmysle zadať subdodávateľovi, ktorého sa týka návrh na zmenu,
* obchodné meno navrhovaného subdodávateľa,
* predmet subdodávky,
* doklady preukazujúce, že subdodávateľ, ktorého sa týka návrh na zmenu spĺňa podmienky podľa § 32 ods. 1 ZVO.
  1. Túto Zmluvu možno meniť, doplniť alebo zrušiť len písomnou dohodou zmluvných strán a to formou uzatvorenia dodatku k tejto Zmluve.
  2. Dodatky k tejto Zmluve, musia byť vyhotovené v písomnej forme, musia byť priebežne číslované a musia byť ako dodatok označené. Dodatky k tejto Zmluve sa budú považovať za jej neoddeliteľnú súčasť.
  3. Meniť a dopĺňať túto Zmluvu je možné len na základe dohody oboch zmluvných strán a to vo forme písomného dodatku. Dodatok k tejto Zmluve nesmie byť uzatvorený v rozpore s § 18 ZVO. Zhotoviteľ berie na vedomie, že Objednávateľje povinný predložiť každý návrh dodatku k Zmluve Riadiacemu orgánu projektu na vykonanie administratívnej finančnej kontroly, a až po schválení znenia návrhu dodatku k Zmluve Riadiacim orgánom projektu, môže byť tento podpísaný obidvoma zmluvnými stranami.
  4. Táto Zmluva, ako aj jej všetky prípadné dodatky, sa vypracúva v štyroch vyhotoveniach, z ktorých objednávateľ obdrží tri vyhotovenia a zhotoviteľ jedno vyhotovenie, pričom každý rovnopis má platnosť originálu.
  5. Zhotoviteľ sa zaväzuje v zmysle Všeobecných zmluvných podmienok Zmluvy o poskytnutí nenávratného finančného príspevku, strpieť výkon kontroly/auditu súvisiaceho s uskutočnenými stavebnými prácami, kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku potrebné súčinnosť.

Oprávnené osoby na výkon kontroly/auditu sú najmä:

* + - * 1. Poskytovateľ nenávratného finančného príspevku a ním poverené osoby,
        2. Útvar  vnútorného auditu Riadiaceho orgánu alebo Sprostredkovateľského  orgánu a ním poverené osoby,
        3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
        4. Orgán auditu, jeho spolupracujúce orgány a osoby poverené na výkon kontroly/auditu,
        5. Splnomocnení zástupcovia Európskej Komisie a Európskeho dvora audítorov,
        6. Orgán zabezpečujúci ochranu finančných záujmov EÚ,
        7. Osoby  prizvané  orgánmi  uvedenými  v písm.  a)  až  f)  v súlade  s príslušnými  právnymi predpismi SR a právnymi aktami EÚ.
  1. Zmluvné strany sa zaväzujú zachovať úplnú a časovo neobmedzenú mlčanlivosť o všetkých dôverných informáciách, o ktorých sa dozvedia v súvislosti s plnením zmluvy. Zmluvné strany sa zaväzujú použiť tieto dôverné informácie výhradne na účely tejto súťaže, ak táto zmluva neustanovuje inak. Objednávateľ je oprávnený sprístupniť dôverné informácie, ak to bude v súlade s príslušným právnymi predpismi.
  2. Zmluvné strany týmto vyhlasujú, že túto Zmluvu si prečítali, jej obsahu porozumeli a zmluva zodpovedá ich skutočnej, slobodnej a vážnej vôli, uzatvárajú ju dobrovoľne a na znak súhlasu s jej obsahom ju podpisujú.
  3. Uzatvorenie tejto Zmluvy ako výsledku verejného obstarávania podlieha výkonu administratívnej finančnej kontroly Riadiacim národným orgánom projektu. Táto Zmluva nadobúda platnosť a účinnosť dňom jej podpisu oboma zmluvnými stranami.
  4. Zmluvné strany berú na vedomie skutočnosť, že *Zmluva* ako aj všetky jej prípadné dodatky môžu byť zverejnené na webovom sídle správcu programu (Riadiaceho orgánu projektu).
  5. Neoddeliteľnou súčasťou Zmluvy sú:

Príloha č. 1: Zoznam subdodávateľov/vyhlásenie zhotoviteľa

Príloha č. 2: Harmonogram stavebných prác zhotoviteľa

Príloha č. 3: Cenová špecifikácia prác a dodávok zhotoviteľa (podrobne ocenený výkaz výmer)

Príloha č. 4: Kópia poistnej zmluvy zhotoviteľa

Príloha č. 5: Tabuľka ekvivalentov vrátane technických listov (len v prípade ak si zhotoviteľ uplatnil ekvivalentné riešenia vo svojej ponuke v rámci vyhláseného verejného obstarávania a vyplnená tabuľka ekvivalentov vrátane technických listov bola súčasťou jeho ponuky)

V Bratislave, dňa: V ..............................................., dňa

Objednávateľ Zhotoviteľ

............................................. .................................................

Ing. Pavel Bohdal

riaditeľ

*Príloha č. 1 Zmluvy o dielo*

**Zoznam subdodávateľov**)[[1]](#footnote-1)

|  |  |  |  |  |
| --- | --- | --- | --- | --- |
| p.  č. | Názov firmy a sídlo subdodávateľa, IČO | Údaje o osobe oprávnenej konať za subdodávateľa (meno a priezvisko, adresa pobytu,  dátum narodenia) | Predmety  subdodávok | Podiel na celkovom objeme (%) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

V ..................................., dňa....................2022

...........................................................

Podpis oprávnenej osoby zhotoviteľa

*Príloha č. 1 Zmluvy o dielo*

**Vyhlásenie zhotoviteľa[[2]](#footnote-2)**

Názov:

Sídlo:

IČO:

IČ DPH:

Zapísaný:

týmto vyhlasuje, že

predmet zákazky/Zmluvy o dielo „**Pamiatková obnova kaštieľa a parku vo Voderadoch: obnova Grotty v parku a rekonštrukcia chodníka v parku + výstavba objektu orangerie**“ dodá objednávateľovi, ktorým je:Bohdal s. r. o., Levočská 1/2101, 851 01 Bratislava, v zastúpení konateľom spoločnosti: Ing. Pavel Bohdal, IČO: 47 410 531, DIČ: 2023921955.

bez subdodávateľov.

V ..................................., dňa....................2022

...........................................................

Podpis oprávnenej osoby zhotoviteľa

1. *pozn. : vyplní v prípade, ak zhotoviteľ má v úmysle zadať predmet zmluvy subdodávateľom* [↑](#footnote-ref-1)
2. *vyplní v prípade, ak zhotoviteľ nemá v úmysle zadať predmet zmluvy subdodávateľom, bude v súlade so skutočným stavom uvedené vyhlásenie zhotoviteľa, že predmet zmluvy zrealizuje objednávateľovi bez subdodávateľov.* [↑](#footnote-ref-2)